10 ጥሪ 2020 ምንጪ ስእሊ, Björn Tunbäck መግለጺ ስእሊ, ዶክተር ዳንኤል ረዘነ መንግስቲ ስዊዘርላንድ ኣብታ ሃገር ዑቕባ ዘለዎም ስደተኛታት ብናይ ጉዕዞ መረዳእታ ማለት እውን 'ትራቭል ዳክመንት' ናብ ጎረቤት ሃገሮም ንከይጓዓዙ ዝእግድ ሕጊ ኣፅዲቑ። በዚ መሰረት ናብ ኢትዮጵያን ሱዳንን ንከይጓዓዙ ዝተኸልከሉ ብዙሓት ኤርትራውያን ነዚ ሕጊ ክቃመዎ ይረኣይ ኣሎ። ኣባል ሰብሞያ ሕጊ ኤርትራውያን ዶክተር ዳንኤል ረዘነ እዚ ሕጊ ንኤርትራውያን ጥራሕ ዘይኮነስ፡ ኣብታ ሃገር ንዘለዉ ስደተኛታት ኩሎም ዝጥምት ከምዝኾነ እዩ ዝገልፅ። "እዚ ሕጊ ካብ ወርሒ ታሕሳስ 2018 ጀሚሮም ይዘራረብሉ ነይሮም። ኣብ ዝሓለፈ ዓመት ድማ ኣብ ባይቶ እታ ሃገር ፀዲቑ። ካብ ሓደ ጥሪ 2020 ኸኣ ኣብ ግብሪ ክውዕል እዩ ዝብል መደብ ነይሩ" ብምባል፡ ሕጂ እዚ ሓድሽ ሕጊ ካብ ወርሒ ሚያዝያ 2020 ኣቆፃፅራ አውሮጳውያን ጀሚሩ ኣብ ተግባር ክውዕል ከምዝተወሰነ ሓቢሩ። ኣብ ካልእ ሃገር ዑቕባ ዝሓተተ ስደተኛ፡ ብዝኾነ መገዲ ናብ መበቆል ሃገሩ ክኸይድ ከምዘይኽእል ዝገልፅ እዚ በዓል ሞያ ሕጊ፡ እዚ ሓድሽ ሕጊ መንግስቲ ስዊዘርላንድ ካብ ዝስማዕ ንደሓር፡ ብዙሓት ኤርትራውያን ኣንፃር እዚ ሕጊ ተቓውሞ የስምዑ ኣለዉ። መንግስቲ ኖርወይ ሕቶ ዑቕባ ኤርትራውያን ደጊሙ ክረአ ምሕታቱ ንብዙሓት ኣሻቒሉ ብስግረዶብ ዝወጽኡ ናብ ኤርትራ ክምለሱ እንታይ ይሕተቱ?
